《丹凤吟•答洪昉思梦访之作》
清代·沈谦

别后相思一样，目断城云，魂销江树。玉帘深锁，愁似乱莺狂絮。

江江落照，半明还暗，野烧回春，寒山催暮。梦里何曾怕险，滚雾翻风，为我连夜飞度。

也有镇常相见，见时不免含嫉妒。道我眉儿翠，又身轻过汉，腰细如楚。

那知憔悴，不复再行多露。关黑枫青君自爱，更休将愁诉。

但须纵酒，看石榴半吐。

作者简介：（1620—1670）明末清初浙江仁和人，字去矜，号东江子。明诸生。少颖慧，六岁能辨四声。长益笃学，尤好为诗古文。崇祯末，为西泠十子之一。入清，以医为业。有《东江集钞》、《杂说》等。